Sonja i bik
<s>Sonja i bik je hrvatski film iz 2012. godine, prvijenac redateljice Vlatke Vorkapić.</s>

<s>Snimanje i produkcija</s>

<s>Vlatka Vorkapić, redateljica 2002. je godine snimala dokumentarni film "Ćaća i braća" o Boži, Ivanu i Marku Škopljancu te o bikijadi koju organiziraju.</s><s>Rad na tom dokumentarcu inspirirao ju je na pisanje scenarija za film "Sonja i bik".</s><s>Film je sniman u Radošiću kod Trogira i Zagrebu, od 25. kolovoza 2011. do  27. svibnja 2012. godine.</s>

<s>Radnja</s>

<s>Sonja i bik komedija je o dvoje mladih ljudi oprečnih svjetonazora iz različitih sredina čije se sudbine, uz pomoć bika Garonje, isprepletu.</s><s>Ante (Goran Bogdan) je vlaj iz Dalmatinske zagore, sin organizatora borbi bikova i vješti prodavač osiguranja.</s><s>Poznat je po svojoj moći uvjeravanja.</s><s>Kod izglasavanja Zakona o zaštiti životinja, najveća kontroverza vezana je uz borbe bikova.</s><s>Sonja (Judita Franković) je Zagrepčanka, zagrižena aktivistica u borbi za životinjska prava.</s><s>U Dalmatinskoj zagori pak nikako ne mogu razumjeti Sonjin stav.</s><s>I na kraju zaključe da se Sonja, bez obzira na silnu deklariranu ljubav prema životinjama, ne bi usudila stati pred bika.</s><s>Oko Sonje i Ante, centralnog para koji u svojoj romantično-komičnoj igri ide malo naprijed - malo natrag, odvija se niz radnji u stilu urnebesne nepripitomljene satire na račun domaćih "žutih" medija i važnih hrvatskih institucija poput Sabora.</s>

<s>Glumci 
 Judita Franković - Sonja Sterle, mlada Zagrepčanka,  aktivistica udruge !</s><s>UZAŽ (udruga za zaštitu i promicanje prava životinja)
 Goran Bogdan - Ante Kevo, sposobni prodavač osiguranja iz Dalmatinske zagore
 Ivo Gregurević - Antin otac
 Csilla Barath Bastaić - Nika Pofuk, ženska antiheroina filma, Davor je ostavio Sonju zbog Pofukice
 Dejan Aćimović - Stipe, ponosni vlasnik bika Garonje, tridesetsedmerostrukog pobjednika u borbi bikova
 Vladimir Tintor - Davor
 Barbara Prpić - Franka</s>

<s>Uspjeh filma i kritika 
"Podsjetimo, redateljski prvijenac Vlatke Vorkapić ostvario je najbolje kino otvaranje hrvatskog filma u posljednjih deset godina prema box office rezultatima s prihodom od čak 301.975 kuna.</s><s>'Ovi rezultati me jako vesele i lijepo je vidjeti da je film koji je tako dugo čekao na realizaciju tako dobro prihvaćen od strane publike.</s><s>Pozivam sve one koji još nisu gledali 'Sonju i bika' da dođu pogledati film', izjavila je redateljica Vlatka Vorkapić."</s>

<s>Jedan od komentara gledatelja glasi: "Sve ono što Brešan nikad nije znao znaju Vlatka Vorkapić i Elvis Bošnjak".</s><s>U državi u kojoj se godišnje snimi najviše 5 filmova Vinko Brešan sa svojim filmovima Kako je počeo rat na mom otoku, Maršalom i najnovijom Svećenikovom djecom je nesumnjivo teško dostižni majstor političke komedije, netko bi možda rekao i politizirane komedije.</s><s>Ne bježe ni Sonja ni bik Garonja od politike, ne bi se nikad ni susreli uživo da nije bilo Zakona o zaštiti životinja, ali dok je centralna tema Brešanovih filmova ismijavanje JNA odnosno SFRJ i Tita, te kritika odnosno problematiziranje Crkve u Hrvatskoj, centralna tema Sonje i bika je ljubavna priča, Garonjine pobjede u borbama su ipak samo uvod u film.</s>

<s>Izvori</s>

<s>Vanjske veze</s>

<s>Hrvatski filmovi
Dramski filmovi
Filmske komedije</s>

